ҚР БҒМ бірқатар ЖОО ректоры лауазымына конкурс жариялады
"ҚР БҒМ бірқатар ЖОО ректоры лауазымына конкурс жариялады"|"https://qamshy.kz/kz/article/14187-qr-bghm-birqatar-zhoo-rektory-lauazymyna-konkurs-dgariyalady"
TITLE: ҚР БҒМ бірқатар ЖОО ректоры лауазымына конкурс жариялады
URL: https://qamshy.kz/kz/article/14187-qr-bghm-birqatar-zhoo-rektory-lauazymyna-konkurs-dgariyalady
META: "ҚР БҒМ бірқатар ЖОО ректоры лауазымына конкурс жариялады"|"https://qamshy.kz/kz/article/14187-qr-bghm-birqatar-zhoo-rektory-lauazymyna-konkurs-dgariyalady"
TOTAL WORDS: 192
DATE: 16:25, 06 қыркүйек 2016
AUTHOR(S): Unknown
TEXT: Қазақстан Республикасы Білім және ғылым министрлігі 2016 жылдың 1 қыркүйегінде Х. Досмұхамедов атындағы Атырау мемлекеттік университетінің, І. Жансүгіров атындағы Жетісу мемлекеттік университетінің, Павлодар және Қостанай мемлекеттік педагогикалық институттарының ректорлары лауазымдарына конкурс жариялады, - деп хабарлайды Qamshy. kz&nbsp; - ке сілтеме жасап. &nbsp;. ЖОО корпоративтік басқарудың толыққанды қағидаттарын ендіру және бұл мәселені талқылауға жұртшылықты кеңінен тарту жұмысы аясында білім ордаларының ректорларын сайлау жөніндегі ашық конкурс алғашқы рет өткізілмек. ЖОО ректорлығына үміткерлерді іріктеу және тағайындау тәртібі &laquo; Мемлекеттік кәсіпорынның басшысын тағайындау және аттестаттау, сондай-ақ оның кандидатурасын келісу қағидаларын бекіту туралы&raquo; ережелердің 4-1 тарауына сәйкес жүргізіледі. Конкурсқа қатысу үшін қажетті құжаттар &laquo; Егемен Қазақстан&raquo; және &laquo; Казахстанская правда&raquo; газеттерінде, сондай-ақ www. kz ҚР БҒМ сайтында әрбір ЖОО бойынша бөлек-бөлек жарияланған күннен бастап 21 күнтізбелік күн бойы қабылданады. Конкурсқа қатысушы үміткерлерге қойылатын талаптар: жоғары білім, басқару лауазымдарындағы еңбек өтілі 5 жылдан кем болмауы тиіс. Конкурсқа қатысушы тиісті құжаттармен бірге оның білімі, еңбек өтілі, кәсіби біліктілігінің деңгейін растайтын құжаттар ұсынуы тиіс. Үміткерлер белгіленген құжаттардан бөлек ЖОО-ның дамыту бағдарламасын ұсынулары шарт. Оларды ЖОО-ның Бақылау кеңесі 25 күнге дейінгі мерзім ішінде қарастырады. Осы уақытта жұртшылықпен талқылау мақсатында ЖОО-нын дамыту бағдарламалары жергілікті аймақтық БАҚ-да және білім ордаларының ақпараттық стендтерінде жарияланады
